Bolesť krížov v tehotenstve
Bolesť krížov v 10 týždni 
Slabý žltý výtok čo to môže byť
Dobrý deň
Ďakujeme za Vašu otázku
V 1. trimestri tehotenstva je bolesť krížov u mnohých žien jedným z príznakov tehotenstva a je tiež dôsledkom rozpínajúcej sa maternice. Bolesť chrbta však môže mať mnohé príčiny. Žiaľ v našej kompetencii nie je určiť príčinu Vašich ťažkostí. Stanoviť presnú diagnózu môžu iba lekári na základe dôkladného vyšetrenia Vášho zdravotného stavu.
Na zmiernenie bolesti chrbta v tehotenstve sa odporúča držať chrbát rovno, nenosiť vysoké podpätky, vyhnúť sa náhlemu prírastku hmotnosti, pravidelne chodiť na čerstvý vzduch, spať na boku (možno s vankúšom medzi kolenami) a robiť cvičenia pre tehotné ženy. Taktiež sa odporúča vyhýbať sa náhlym pohybom a ťažkému zdvíhaniu.
Ak sa bolesť chrbta pravidelne opakuje, odporúčam konzultovať Váš zdravotný stav s Vašim gynekológom, ktorý na základe vyšetrenia určí príčinu ťažkosti, prípadne odporučí ďalšie vyšetrenia. Tiež je vhodné navštíviť fyzioterapeuta, ktorý sa venuje tehotným ženám.
V prípade veľmi silnej bolesti chrbta a zmenej farby výtoku Vám odporúčam čo najskôr kontaktovať lekára.
Prajem pekný zvyšok dňa
S pozdravom
PharmDr. Lenka Čorbová.